joelniklaus/EU_Wikipedias huggingface dataset:
Κάμπο Γκράντε

Το Κάμπο Γκράντε (πορτογαλικά: Campo Grande, προφορά: [ˈkɐ̃pu ˈɡɾɐ̃dʒi]) είναι πρωτεύουσα και μεγαλύτερη πόλη της βραζιλιάνικης πολιτείας Μάτου Γκρόσου ντου Σουλ. Σύμφωνα με υπολογισμούς του 2013, έχει 832.350 κατοίκους. Ο δήμος έχει έκταση 8.096,051 τετραγωνικά χιλιόμετρα. Βρίσκεται σε υψόμετρο 540 μέτρων. Η πόλη βρίσκεται στο σημείο όπου διασταυρώνονται οι δρόμοι από τις  μεγάλες αγροτικές εκτάσεις στην ενδοχώρα με το Σάο Πάολο. Ιδρύθηκε το 1877 ως μικρό χωριό και στη συνέχεια λόγω της ευνοϊκής θέσης της αναπτύχθηκε πολύ γρήγορα. Αναγνωρίστηκε ως δήμος το 1899. Μετά το διαχωρισμό της πολιτείας Μάτο Γκρόσο το 1977, το Κάμπο Γκράντε έγινε πρωτεύουσα της νέας πολιτείας Μάτο Γκρόσο ντου Σουρ, που καταλαμβάνει το νότιο τμήμα της αρχικής πολιτείας.

Εξωτερικοί σύνδεσμοι
 

Πόλεις της Βραζιλίας
Γενική Διάσκεψη Μέτρων και Σταθμών

Η Γενική Διάσκεψη Μέτρων και Σταθμών (γαλλικά: Conférence Générale des Poids et Mesures, CGPM) (αγγλικά: General Conference on Weights and Measures, GCWM) είναι το κεντρικό όργανο τριών διακυβερνητικών οργανισμών που ιδρύθηκαν το 1875 σύμφωνα με τις αποφάσεις της τότε Διάσκεψης Μέτρων (Γαλλικά: Convention du Mètre) για να καλύψουν τα ενδιαφέροντα των κρατών-μελών. Τα κράτη-μέλη που υπέγραψαν τότε ήταν: Αργεντινή, Αυστροουγγαρία, Βέλγιο, Βενεζουέλα, Βραζιλία, Γαλλία, Γερμανική αυτοκρατορία, Δανία, Ελβετία, Ηνωμένες Πολιτείες, Ισπανία, Ιταλία, Οθωμανική αυτοκρατορία, Περού, Πορτογαλία, Ρωσία, Σουηδία και Νορβηγία. Η διάσκεψη, που ίδρυσε και άλλα δυο σώματα, την Διεθνή Επιτροπή Μέτρων και Σταθμών (αγγλικά: International Committee for Weights and Measures - ICWM) (γαλλικά: Comité International des Poids et Mesures - CIPM) και το Διεθνές Γραφείο Μέτρων και Σταθμών (αγγλικά: International Bureau of Weights and Measures - IBWM) (γαλλικά: Bureau International des Poids et Mesures - BIPM), είχε σκοπό να συντονίσει τη διεθνή μετρολογία και να οργανώσει την ανάπτυξη του μετρικού συστήματος (metric system).

Η Διάσκεψη συγκαλείται στη Σεβρ (Sèvres, νοτιοδυτικό προάστιο του Παρισιού) κάθε 4 ως έξι χρόνια. Αρχικά ασχολήθηκε μόνο με το χιλιόγραμμο (kg), το μέτρο (m) και τις υποδιαιρέσεις τους, αλλά το 1921 ο σκοπός της Διάσκεψης επεκτάθηκε για να συμπεριλάβει όλες τις φυσικές μετρήσεις και επομένως όλες τις όψεις ενός μετρικού συστήματος. Το 1960 η 11η Γενική Διάσκεψη Μέτρων και Σταθμών αποδέχτηκε το Διεθνές Σύστημα Μονάδων (γαλλικά: Système International d'Unités), (αγγλικά: International System of Units) που σήμερα είναι γνωστό σαν "'SI'".

Μέχρι τον Αύγουστο του 2013, τα κράτη-μέλη είχαν φτάσει τα 55 και άλλα 38 κράτη είχαν γίνει δεκτά σαν "συνεργαζόμενα".

Εξωτερικοί σύνδεσμοι 

 https://web.archive.org/web/20120926233323/http://www.bipm.org/en/convention/cgpm/

Διεθνείς οργανισμοί
Παρίσι
Κοινή οχιά

Η κοινή οχιά ή κερασφόρος οχιά, Vipera ammodytes (Linnaeus, 1758) είναι ένα ιοβόλο είδος οχιάς που απαντάται στη Νότια Ευρώπη, τα Βαλκάνια και περιοχές της Μέσης Ανατολής. Το δεύτερο μέρος της επιστημονικής της ονομασίας, ammodytes, προέρχεται από τις ελληνικές λέξεις άμμος και δύτης και ίσως δεν είναι το καταλληλότερο όνομα για ένα είδος που προτιμά βραχώδη ενδιαιτήματα.

Παρουσία στην Ελλάδα 
Αποτελεί το πιο κοινό από τα πέντε είδη οχιάς που απαντώνται στον ελλαδικό χώρο, καθώς τα υπόλοιπα τέσσερα είδη έχουν πολύ περιορισμένη εξάπλωση. Συγκεκριμένα η κοινή οχιά μπορεί να βρεθεί στην Ηπειρωτική Ελλάδα, Πελοπόννησο, Εύβοια, Βόρειες Σποράδες, Ιόνια νησιά (δεν υπάρχει καταγραφή του είδους από Ζάκυνθο), Κυκλάδες (Πάρος, Αντίπαρος, Μύκονος, Δήλος, Νάξος, Ίος, Σίκινος, Τήνος, Άνδρος, Σύρος, Στρογγυλό, Ηρακλειά, Επάνω Κουφονήσι, ίσως και στο Τραγονήσι, πιθανόν και σε άλλα νησιά), Θάσο και πιθανότατα στη Σαμοθράκη.

Στην Ελλάδα εκτός από την κοινή οχιά, απαντώνται τα εξής είδη οχιάς:
Οθωμανική οχιά – Montivipera xanthina (Gray, 1849)
Οχιά της Μήλου – Macrovipera schweizeri (Werner, 1935)
Αστρίτης – Vipera berus (Linnaeus, 1758)
Νανόχεντρα – Vipera graeca (Nilson & Andrén, 1988)
Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος Macrovipera lebetina.

Παραπομπές 

Εχιδνίδες
Πριγκίπισσα Θεοδώρα της Δανίας

{{Infobox Royalty
|όνομα             = Πριγκίπισσα Θεοδώρα
|τίτλος            = Πριγκίπισσα της Δανίας <ref>

Η Πριγκίπισσα Θεοδώρα της Δανίας (στο εξωτερικό αποκαλείται και πριγκίπισσα Θεοδώρα της Ελλάδας)  είναι ηθοποιός, και η νεότερη κόρη και τέταρτο παιδί του τέως βασιλιά της Ελλάδας Κωνσταντίνου Β΄ και της συζύγου του Άννας-Μαρίας. 

Τη Θεοδώρα βάπτισαν: η Βασίλισσα Ελισάβετ Β΄ του Ηνωμένου Βασιλείου, ο Βασιλιάς Μιχαήλ της Ρουμανίας, η Βασίλισσα Μαργαρίτα Β΄ της Δανίας και ο Πρίγκιπας Αλέξανδρος της Γιουγκοσλαβίας. Εκείνη με τη σειρά της έχει βαπτίσει το τρίτο παιδί του πρίγκιπα Παύλου, τον Αχιλλέα-Ανδρέα.  

Την αρχική της εκπαίδευση, η Θεοδώρα, τη δέχτηκε στο Λονδίνο, ενώ ακολούθησαν σπουδές στην Αυστραλία και τις Ηνωμένες Πολιτείες. Το 2006 απέκτησε Μπάτσελορ στις Θεατρικές Τέχνες του Πανεπιστημίου Μπράουν στο Ρόουντ Άιλαντ.

Καριέρα ως ηθοποιός 
Τον Απρίλιο του 2010, η Θεοδώρα, μετακόμισε στο Λος Άντζελες για κινηματογραφική καριέρα. Με το όνομα Theodora Greece (Θεοδώρα της Ελλάδας) ξεκίνησε να συμμετέχει σε μικρούς ρόλους, ενώ από το 2011 είναι μία εκ των πρωταγωνιστών του σίριαλ Τόλμη και Γοητεία. Έχει συμμετάσχει επίσης στις τηλεοπτικές σειρές Killer Assistant και Little Boy.

Προσωπική ζωή 
Τον Νοέμβριο του 2018  ανακοινώθηκαν από το γραφείο του Κωνσταντίνου Β' οι αρραββώνες της με τον δικηγόρο Μάθιου Κούμαρ .

Παραπομπές

Εξωτερικοί σύνδεσμοι 

Θεοδώρα της Ελλάδας
Δανοί ευγενείς
Πριγκίπισσες της Δανίας
Μάρκος Κλαύδιος Μάρκελλος

Ο Μάρκος Κλαύδιος Μάρκελλος (Marcus Claudius Marcellus, 268 π.Χ. - 208 π.Χ.), πέντε φορές εκλεγμένος ως ύπατος της Ρωμαϊκής Δημοκρατίας, ήταν σημαντικός Ρωμαίος στρατιωτικός ηγέτης κατά τη διάρκεια του Γαλατικού Πολέμου του 225 π.Χ. και το Β΄ Καρχηδονιακού Πολέμου. Ο Μάρκελλος κέρδισε το πιο διάσημο τρόπαιο που ένας Ρωμαίος στρατηγός θα μπορούσε να κερδίσει, το spolia opima, για τη δολοφονία του Γαλάτη στρατιωτικού ηγέτη και βασιλιά Βιριδόμαρου σε σώμα με σώμα μάχη το 222 π.Χ. στη μάχη του Κλαστίντιουμ. Επιπλέον, είναι γνωστός για την κατάκτηση της οχυρωμένης πόλης των Συρακουσών σε μια παρατεταμένη πολιορκία κατά τη διάρκεια της οποίας δολοφονήθηκε από τους Ρωμαίους ο Αρχιμήδης, ο διάσημος εφευρέτης. Ο Μάρκελλος πήρε τα επιστημονικά όργανα του δολοφονημένου Αρχιμήδη, μεταξύ των οποίων δυο αυτόματες μηχανικές ουράνιας σφαίρες - πλανητάρια, όμοια με τον φημισμένο Μηχανισμό των Αντικυθήρων. Ο Μάρκελλος πήρε την μια αυτόματη ουράνια σφαίρα στο σπίτι του και την άλλη δώρισε στον ναό της Αρετής στη Ρώμη. Ο Μάρκος Κλαύδιος Μάρκελλος πέθανε σε μάχη το 208 π.Χ., αφήνοντας πίσω του μια κληρονομιά στρατιωτικών κατακτήσεων και τον αναζωογονημένη ρωμαϊκό μύθο του opima spolia.

Παραπομπές

Ρωμαίοι πολιτικοί
Πρωταγωνιστές του Β΄ Καρχηδονιακού Πολέμου
Στρατιωτικοί της Αρχαίας Ρώμης
Ένερ Βαλένσια

Ο Ένερ Ρεμβέρτο Βαλένσια Λάστρα (ισπανικά: Enner Remberto Valencia Lastra, γεννήθηκε 11 Απριλίου 1989, Σαν Λορένσο) είναι ένας Εκουαδοριανός ποδοσφαιριστής που αγωνίζεται στην Αγγλία για τη Γουέστ Χαμ Γιουνάιτεντ και την Εθνική Ισημερινού, όπου είναι κάτοχος του ρεκόρ διεθνών τερμάτων. Αγωνίζεται ως επιθετικός, τόσο στο κέντρο όσο και στο άκρο.

Καριέρα σε συλλόγους 
Ο Βαλένσια ξεκίνησε την καριέρα του στις ακαδημίες της Καρίμπε Ζούνιορ, τον ίδιο σύλλογο με τον Αντόνιο Βαλένσια, τον συνεπώνυμο του αστέρα της Μάντσεστερ Γιουνάιτεντ. Το 2008 πήρε δωρεάν μεταγραφή στην  Εμελέκ, όπου τα δύο πρώτα χρόνια δεν πήρε καθόλου ευκαιρίες. Με τον ερχομό του Αργεντινού Χόρχε Σαμπάολι, μετέπειτα προπονητή της Χιλής, στον πάγκο της Εμελέκ το 2010 ξεκίνησε να παίζει στη βασική ομάδα και σημείωσε το πρώτο του γκολ σε επαγγελματικό επίπεδο τον Μάρτιο εκείνης της χρονιάς. Η συνεισφορά του σε γκολ άρχισε να αυξάνεται και το 2013 βοήθησε σημαντικά την ομάδα του να κατακτήσει το πρώτο της πρωτάθλημα μετά από το 2002.

Τον Ιανουάριο του 2014 ο Βαλένσια πήρε μεταγραφή για το ισχυρότερο πρωτάθλημα Μεξικού και την ΚΦ Πατσούκα. Μόλις στις 18 Ιανουαρίου σημείωσε το πρώτο του γκολ ενάντια στην Τιχουάνα  και κατάφερε να φτάσει με την ομάδα του στον τελικό του Κλαουσούρα, σκοράροντας 18 φορές στην πορεία.

Στις 29 Ιουλίου του 2014 η Γουέστ Χαμ της αγγλικής Πρέμιερ Λιγκ ολοκλήρωσε τη μεταγραγή του με πενταετές συμβόλαιο για ένα ποσό που υπολογίζεται στα  £12 εκατομμύρια. Έκανε το ντεμπούτο του με το νέο του σύλλογο στις 16 Αυγούστου του 2014 στην εντός έδρας ήττα με 1-0 αντικαθιστώντας  τον Κάρλτον Κόουλ στο 81ο λεπτό της αναμέτρησης. Σκόραρε για πρώτη φορά στον πρώτο αγώνα του ως βασικός στην ισοπαλία με 2-2 ενάντια στη Χαλ, με σουτ βολίδα από τα 23 μέτρα, η ταχύτητα του οποίου υπολογίστηκε στα 98 χλμ την ώρα.

Διεθνής καριέρα 

Έκανε το ντεμπούτο του με την εθνική του ομάδα στις 12 Φεβρουαρίου του 2012 σε φιλικό ενάντια στην Ονδούρα, ενάντια στην οποία σκόραρε και το πρώτο του διεθνές γκολ στις 19 Νοεμβρίου του 2013 στα πλαίσια προκριματικών για το Παγκόσμιο Κύπελλο του 2014. Μετά την πρόκριση του Εκουαδόρ στα τελικά συμμετείχε στην αποστολή της ομάδας του και ήταν ο πρώτος της σκόρερ με τρία γκολ,

Παραπομπές

   

Ποδοσφαιριστές Εθνικής Ισημερινού
Ποδοσφαιριστές Κλουμπ Σπορτ Εμελέκ
Ποδοσφαιριστές ΚΦ Πατσούκα
Ποδοσφαιριστές Παγκοσμίου Κυπέλλου 2014
Επιθετικοί ποδοσφαιριστές
Ποδοσφαιριστές από τον Ισημερινό
Ιωάννης Κοντουδάκης

Ο Ιωάννης Κοντουδάκης (11 Ιουλίου 1908-2 Μαρτίου 2005), γνωστός και ως Γιάγκος Κοντουδάκης,  ήταν Έλληνας αγρότης και πολιτικός, που υπηρέτησε ως βουλευτής της Αριστεράς.

Πρώτα χρόνια και εκπαιδευτική σταδιοδρομία
Γεννήθηκε στο Πολεμάρχι της Κισσάμου, στο νομό Χανίων. Έχοντας φοιτήσει στις 4 πρώτες τάξεις στο Δημοτικό του χωριού του, ολοκλήρωσε τις υπόλοιπες δύο στο Δημοτικό Σχολείο της Αγίας Τριάδας, και συνεχισε τη μαθητεία του στο Γυμνάσιο Χανίων. Φοίτησε στη Φιλοσοφική Σχολή του Πανεπιστημίου Αθηνών, από όπου έλαβε το πτυχίο του το 1935, και εργάστηκε ως καθηγητής, αρχικά σε ιδιωτικό Γυμνάσιο και έπειτα στη Γαλλική Σχολή της Χαλέπας επί διετία.

Αντιστασιακή δραστηριότητα 
Τον Ιανουάριο του 1941 κατατάχθηκε στο στρατό ως υπαξιωματικός και πολέμησε κατά των Γερμανών αλεξιπτωτιστών στην περιοχή του Καστελλίου. Από την πρώτη στιγμή εντάχθηκε στην οργανωμένη αντίσταση εναντίον των Ναζί και αγωνίστηκε με όλες του τις δυνάμεις. Χρημάτισε πρόεδρος του Ελαιουργικού Συνεταιρισμού Πολεμαρχίου και Περιχώρων από το 1947 ως το 1948.

Το 1949 εκτοπίστηκε στη Μακρόνησο και έναν χρόνο μετά στον Αϊ-Στράτη ως και το 1955. Στις εκλογές του 1958 εξελέγη βουλευτής στην εκλογική περιφέρεια Χανίων με την ΕΔΑ. Μαζί του εξελέγη με την ΕΔΑ στα Χανιά ο Κώστας Χιωτάκης. Έπειτα από την κήρυξη της δικτατορίας, ο Κοντουδάκης εξορίστηκε επί τριετία.

Από το 1964 ως το 1967 ήταν μέλος της επιτροπής σύνταξης στην εφημερίδα "Αλήθεια". Διετέλεσε δημοτικός σύμβουλος Χανίων, από το 1964 ως τη χούντα, και πρόεδρος του Ελληνοσοβιετικού Συνδέσμου Χανίων.
Στις πρώτες εκλογές μετά τη Μεταπολίτευση το 1974 ήταν ξανά υποψήφιος βουλευτής, παίρνοντας 999 σταυρούς με το ψηφοδέλτιο της Ενωμένης Αριστεράς, με αποτέλεσμα να μην εκλεγεί βουλευτής..

Μέχρι το τέλος της ζωής του παρέμεινε αγρότης.

Απεβίωσε στις 2 Μαρτίου 2005 σε ηλικία 97 ετών. Απέκτησε έναν γιο και μία κόρη από το γάμο του με τη Μαρία Βακάκη.

Παραπομπές

Εξωτερικοί σύνδεσμοι 
Ιστολόγιο-αφιέρωμα με βιογραφικά στοιχεία για τον Ιωάννη (Γιάγκο) Κοντουδάκη, ανακτήθηκε στις 27 Απριλίου 2020.

Βουλευτές εκλεγμένοι με την ΕΔΑ
Βουλευτές Χανίων
Αγρότες
Ηράκλι Πιρτσχαλάβα

Ο Ηράκλι Λεονίντοβιτς Πιρτσχαλάβα (Ρωσικά: Ира́клий Леони́дович Пирцхала́ва, Γεωργιανά: ირაკლი ფირცხალავა) είναι Ρώσος τραγουδιστής και ηθοποιός γεννημένος στις 13 Σεπτεμβρίου του 1977 στη Μόσχα.

Βιογραφία
Οι γονεις του Ηράκλι είναι από τη Γεωργία, αλλά ο ίδιος γεννήθηκε στη Ρωσία, μιλάει άπταιστα ρωσικά, γεωργιανά και αγγλικά. Ο Ηράκλι είναι παντρεμένος και έχει δύο κόρες.

Фабрика звёзд 2 (2003) 

 Πολίνα Γκαγκάρινα
 Γιελένα Τερλέγεβα
 Γιελένα Τέμνικοβα
 Γιούλια Σάβιτσεβα
 Γιεβγκένιγια Ρασκάζοβα
 Κριστιάν Λέινιτς
 Μαριάννα Μπελέζκαγια
 Μαρίγια Ρζέφσκαγια
 Αλεξέι Σεμένοφ
 Μιχαήλ Ρεσετνικόφ
 Πιερ Ναρσίς
 Ντμίτρι Αστασένοκ
 Ηράκλι Πιρτσχαλάβα
 Γιούλια Βολκόβα
 Γκενάντι Λαγκούτιν
 Ντμίτρι Πρασκόβχιν

Δισκογραφία

Άλμπουμ 

 2004: Лондон-Париж
 2006: Я с тобой
 2009: Сделай шаг

Σινγκλς

Παραπομπές

Εξωτερικοί Σύνδεσμοι
 https://web.archive.org/web/20140709120645/http://iraklimusic.com/

Ρώσοι τραγουδιστές
Ρώσοι ηθοποιοί
Γεωργιανοί τραγουδιστές
Γεωργιανοί ηθοποιοί
Marie N

Η Μαρίγια Ναούμοβα (Marija Naumova, 23 Ιουνίου 1973), γνωστή και ως "Marie N", είναι Λετονή τραγουδίστρια, η οποία κέρδισε το διαγωνισμό τραγουδιού της Eurovision το 2002 εκπροσωπώντας τη χώρα της με το τραγούδι "I wanna". Τραγουδά από ποπ μέχρι και τζαζ και έχει πει τραγούδια της εκτός από τα λετονικά στα γαλλικά, αγγλικά, ρωσικά και πορτογαλικά.

Βιογραφία 
Η Ναούμοβα γεννήθηκε στη Ρίγα. Ανακαλύφθηκε από τον φημισμένο Λετονό μουσικό Ράιμοντς Πάουλς το 1994 και έπειτα από έναν χρόνο έπαιξε σε μια εκπομπή αναζήτησης ταλέντων στην τηλεόραση, όπου την πρόσεξε το κοινό. Ωστόσο, η ίδια δεν αναδείχθηκε νικήτρια σε εκείνο το διαγωνισμό.

Το 1998 έπαιξε σε συναυλία για τον εορτασμό των 100 χρόνων του Τζορτζ Γκέρσουιν. Το Μάρτιο του ίδιου χρόνου εμφανίστηκε στη σκηνή με διάσημους Λετονούς μουσικούς και μία από εκείνες τις συναυλίες ηχογραφήθηκε σε CD, προωθώντας την καριέρα της.

Το πρώτο της προσωπικό άλμπουμ ήταν αποκλειστικά στα ρωσικά και κυκλοφόρησε το 1999. Το 2000 η Λετονία έλαβε μέρος για πρώτη φορά στο διαγωνισμό τραγουδιού της Eurovision και η Ναούμοβα ήταν στον εθνικό τελικό για την επιλογή του τραγουδιού. Ωστόσο, ήρθε 2η και έτσι η συμμετοχή της Λετονίας στο διαγωνισμό του 2000 ήταν με το συγκρότημα Brainstorm. Το 2001 πήρε μέρος ξανά στην προεπιλογή του τραγουδιού για το διαγωνισμό, με το τραγούδι "Hey Boy Follow Me", το οποίο ψηφίστηκε μεν από το κοινό, όχι όμως και από την επιτροπή των ειδικών. Η Ναούμοβα έπρεπε να περιμένει έναν χρόνο για να εκπροσωπήσει τελικά τη Λετονία στο διαγωνισμό με το τραγούδι "I Wanna", για το οποίο έγραψε επίσης τη μουσική και μερικούς στίχους. Το τραγούδι πρώτευσε στο διαγωνισμό και έδωσε στη Λετονία την πρώτη της νίκη στην ιστορία του διαγωνισμού.

Σύμφωνα με τον ιστορικό Τζον Κένεντι Ο' Κόνορ στο βιβλίο του The Eurovision Song Contest – The Official History, παρότι το τραγούδι "I Wanna" πρώτευσε στο διαγωνισμό, έχει τη δυσάρεστη πρωτιά να είναι το πρώτο που κέρδισε στην Eurovision χωρίς να έχει κυκλοφορήσει εκτός της Λετονίας. Το τραγούδι ακόμα και στη Λετονία δεν έφτασε ποτέ στα 30 κορυφαία τραγούδια.

Το Νοέμβριο του 2002 η Ναούμοβα ηχογράφησε δύο νέα προσωπικά άλμπουμ: ένα στα αγγλικά και ένα στα λετονικά. Την επόμενη χρονιά συμπαρουσίασε το διαγωνισμό του 2003 με τον Ρέναρς Κάουπερς από το συγκρότημα "Brainstorm", το οποίο ήρθε 3ο στο διαγωνισμό του 2000.

Το 2004 η Marie N έπειξε και ως ηθοποιός στο μιούζικαλ Ο Ήχος της Μουσικής.

Απέκτησε πτυχίο Νομικής από το Πανεπιστήμιο της Λετονίας και το 2005 επιλέχθηκε ως πρέσβειρα καλής θέλησης της UNICEF στη Λετονία.

Από το 2012  απέχει από τη δισκογραφία προκειμένου να επικεντρωθεί στην προσωπική της ζωή. Σήμερα ζει με την οικογένειά της στη Γαλλία, όμως επισκέπτεται συχνά τη Λετονία.

Δισκογραφία

Albums 
 1998: До светлых слёз
 2000: Ieskaties acīs
 2001: Ma Voix, Ma Voie (Στη Λετονία:χρυσό)
 2002: On A Journey
 2002: Noslēpumi
 2004: Nesauciet sev līdzi
 2005: Another Dream
 2010: Lullabies

Παραπομπές 

Λετονοί τραγουδιστές
Συμμετέχοντες στο διαγωνισμό τραγουδιού Eurovision με την Λετονία
Διαγωνισμός Τραγουδιού Eurovision 2002
Διαγωνισμός Τραγουδιού Eurovision 2003
Συμμετέχοντες στη Eurovision
Νικητές Διαγωνισμού Τραγουδιού Eurovision
Γιούλια Σάβιτσεβα

Η Γιούλια Στανισλάβοβνα Σάβιτσεβα (Ρωσικά: Ю́лия Станисла́вовна Са́вичева), είναι Ρωσίδα τραγουδίστρια και ηθοποιός γεννημένη στις 14 Φλεβάρη του 1987 στην Περιφέρεια Κουργκάν της Ρωσίας.

Фабрика звёзд
Η Γιούλια είχε συμμετάσχει στο ρωσικό διαγωνισμό κατακτώντας την 4η θέση.

Фабрика звёзд 2 (2003)

 Πολίνα Γκαγκάρινα
 Γιελένα Τερλέγεβα
 Γιελένα Τεμνικόβα
 Γιούλια Σάβιτσεβα
 Γιεβγκένιγια Ρασκάζοβα
 Κριστιάν Λέινιτς
 Μαριάννα Μπελέζκαγια
 Μαρίγια Ρζέφσκαγια
 Αλεξέι Σεμένοφ
 Μιχαήλ Ρεσετνικόφ
 Πιερ Ναρσίς
 Ντμίτρι Αστασένοκ
 Ηράκλι Πιρτσχαλάβα
 Γιούλια Βολκόβα
 Γκενάντι Λαγκούτιν
 Ντμίτρι Πρασκόβχιν

Δισκογραφία
Vysoko (2005)
 Высоко - ("Vysoko"; "High")
 Корабли - ("Korabli"; "Ships")
 Отпусти меня - ("Otpusti Menya"; "Let Me Go")
 Стоп - ("Stop")
 Прошай, моя любовь - (Proschaj, Moya Lyubov'; Farewell, My Love)
 Пока - (Poka; Goodbye)
 Все для тебя - (Vse Dlya Tebya; Everything For You)
 Бежать, лететь - (Bezhat', Letet'; To Run, To Fly)
 Прости за любовь - (Prosti Za Lyubov'; Forgive Me For Loving You)
 Я с тобой - (Ya S Toboj; I'm With You)
 Believe Me

Esli v serdtse zhivyot lyubov (2005)
Если в сердце живёт любовь, lit. If Love Lives in Your Heart
Высоко (live), lit. High
Корабли (live), lit. Ships Live
Отпусти меня (live), lit. Let Me Go
Стоп (live), lit. Stop
Прощай, моя любовь (live), lit. Farewell, My Love
Пока (live), lit. Poka
Всё для тебя (live), lit. All for You
Бежать, лететь (live), lit. Run, Fly
Прости за любовь (live), lit. Forgive for Love
Я с тобой (live), lit. I Am with You
Believe Me

Magnit (2006)
 Привет / Privet
 Отпусти / Otpusti
 Если в сердце живёт любовь / Esli v serdtse zhivyot lyubov
 Здравствуй, это я / Zdravstvuy, eto ya
 Лёгкие / Lyogkiye
 Мало / Malo
 Виноград / Vinograd
 Как твои дела / Kak tvoi dela
 Я хочу в твои глаза / Ya khochu v tvoi glaza
 Седьмое небо / Sedmoe nebo
 Если в сердце живёт любовь (NeoMaster remix)
 Лёгкие (Navigator remix)
 Седьмое небо (Andrei Harchenko remake)

Origami (2008)
 Любовь-Москва / Lyubov-Moskva
 Выше звёзд / Vyshe zvyozd
 Никак / Nikak
 Ядерный взрыв / Yadernyy vzryv
 Зима / Zima
 Половинка / Polovinka
 Это судьба / Eto sud'ba (duet with A. Makarsky)
 Послезавтра / Poslezavtra
 Кто-То Придумал Любовь / Kto-to pridumal lyubov
 Пепел / Pepel
 Никак / Nikak

Serdtsebieynie (2012)
 Москва-Владивосток
 Я Так Тебя Жду
 Юлия
 Сердцебиение
 Сумерки
 Привет, Любовь Моя
 Отпусти
 Скажи Мне, Что Такое Любовь
 Goodbye, Любовь
 Настя
 Я С Тобой
 Не Уходи
 Корабли
 Звезда
 Москва-Владивосток (Harisma Remix)
 Сердцебиение (Hacker & Moriss Remix)

Εξωτερικοί Σύνδεσμοι

 

Ρωσίδες τραγουδίστριες
Ρωσίδες ηθοποιοί
Διαγωνισμός Τραγουδιού Eurovision 2004
Συμμετέχοντες στο διαγωνισμό τραγουδιού Eurovision με την Ρωσία
Συμμετέχοντες στη Eurovision
Σογκντιάνα (τραγουδίστρια)

Η Οξάνα Βλαντίμιροβνα Νετσιτάιλο (Ρωσικά: Оксана Владимировна Нечитайло), πιο γνωστή ως Σογκντιάνα (Ρωσικά: Согдиана), είναι Ρωσίδα τραγουδίστρια και ηθοποιός, γεννημένη στις 17 Φεβρουαρίου του 1984 στο Τασκένδη του Ουζμπεκιστάν, γνωρίζει άπταιστα ρωσικά, ουκρανικά, ουζμπέκικα, αγγλικά και γαλλικά. Τα πρότυπά της είναι η Γουίτνεϊ Χιούστον, Σοφία Ροτάρου, Queen, Μαράια Κάρεϊ, Λάρα Φαμπιάν και η Όφρα Χάζα.

Фабрика звёзд 6 (2006)

Εξωτερικοί σύνδεσμοι
 Official site (Russian): http://www.sogdianamusic.ru/

Ρωσίδες τραγουδίστριες
Ρωσίδες ηθοποιοί
Kawir

Οι Kawir είναι ένα ελληνικό μπλακ μέταλ συγκρότημα που δημιουργήθηκε στην Αθήνα το 1993 και παραμένει έως και σήμερα ενεργό. Ιδρυτικό μέλος του συγκροτήματος είναι ο Therthonax , ο οποίος με την βοήθεια του Stefan Necroabyssious και του Eskarth μπόρεσε να κυκλοφορήσει τα πρώτα μουσικά εγχειρήματα. Οι Kawir έχουν παραβρεθεί,  εκτός από την Ελλάδα και σε συναυλίες του εξωτερικού, συμπεριλαμβανομένων της Γερμανίας, της Γαλλίας, της Φινλανδίας, της Ρωσίας, του Καναδά, της Βραζιλίας και άλλες.

Όνομα 
Το όνομα της μπάντας (Kawir) προέρχεται από τους αρχαίους χθόνιους θεούς Κάβειρους. Οι Κάβειροι λατρεύονταν σε μυστηριακές τελετές (Καβείρια Μυστήρια), οι οποίες είχαν ως κέντρο τα νησιά Λήμνο και Σαμοθράκη (Σαμοθρακικό τόξο ναών) καθώς και τη Θήβα, ενώ επίσης φανερώνουν ποικίλες ομοιότητες με τους Τελχίνες (Ρόδος), τους Κορύβαντες, τους Κουρήτες, τους Κύκλωπες και τους Δακτυλίους.

Θεματολογία 
Η πλειονότητα των κομματιών των Kawir αποτελούν ύμνους προς τους αρχαίους θεούς των Ελλήνων και καλύπτουν τις διάφορες εκφάνσεις και πτυχές της Ελληνικής Θρησκείας, από τη χαρά και τη ζωή έως φυσικά και τον θάνατο. Συγκεκριμένα ο Phaesphoros σε συνέντευξη του είχε αναφέρει το εξής: «Όλοι οι στίχοι που είχαν ποτέ οι Kawir ήταν ύμνοι στους Αρχαίους Θεούς που προέρχονται από την πνευματική ιδεολογία, γνωστή και ως «Ελληνισμός».

Επιρροές 
Η επιρροές των Kawir, όσον αφορά την μουσική, κατευθύνονται στα συγκροτήματα του πρώτου κύμματος του Black Metal, όπως είναι οι Bathory, οι Hellhammer, οι Mercyful Fate και οι Celtic Frost. Τα ακούσματα αυτά ήταν κοινά και αγαπημένα από όλες τις μπάντες της εποχής, τόσο από την εγχώρια σκηνή όσο και από τις σκηνές του εξωτερικού, και συνέστησαν καθοριστικό παράγοντα για την μετέπειτα πορεία τους.

Μέλη 
 Therthonax - Κιθάρα
Protogonus - Κιθάρα
 Porphyrion - Φωνητικά
 Hyperion - Τύμπανα 
 Echetleos - Μπάσο

Δισκογραφία

Full-lengths 
 Προς Κάβειρους (1997)
 Εποπτία (1999)
 Άραι (2005)
 Οφιολατρεία (2008)
 Ισόθεος (2012)
 Πάτερ Ήλιε Μήτερ Σελάνα (2016)
Εξιλασμός (2017)
Αδράστεια (2020)

Demos, EPs, Splits & DVDs 
 Promo '93 (1993,Demo)
 Suicidogenic / Sinn (1994,Split)
 Eumenides (1994,EP)
 Προς Κάβειρους (To Cavirs) (1996,EP)
 Kawir / Nocternity (2002,Split)
 Δαίμων (2003,Split)
 To Uranus (2010,EP)
 Grunwald / Τιτανομαχία (2011,Split)
 Emissaries of a Profane Advent (2012,Split)
 Athenian Echoes over Paris (2010,DVD)

Compilations 
 Dei Kabeiroi (2006)
 Νυχτός τελετήσιν: 20 Years of Recordings (2014)

Παραπομπές

Πηγές 
http://www.last.fm/music/Kawir
http://www.metal-archives.com/.../Kawir/11796
http://www.metafysiko.gr/?p=3024
http://reckoninghour.com/%CE%9F%CE%B9-%CE%B9%CF%83%CF%84%CE%BF%CF%81%CE%B9%CE%BA%CE%BF%CE%AF-kawir-%CF%83%CF%84%CE%BF-reckoninghour/

Ελληνικά heavy metal συγκροτήματα
Μπογκολιούμπ Κουγουντζίτς

Ο Μπογκολιούμπ Κουγουντζίτς (σερβικά : Богољуб Кујунџић) (Λίβνο, Βασίλειο της Σερβίας, το 1887. - Κίτζμπουχελ Αυστρία, 1949), ήταν Σέρβος πολιτικός του βασιλείου της Σερβίας και της Γιουγκοσλαβίας. 

Γεννήθηκε σε πλούσια οικογένεια εμπόρων της Σερβίας που έπαιξαν σημαντικό ρόλο στην κοινωνική και πολιτική ζωή της Λίβνο. Ο πατέρας του, Κόστα ως Διευθυντής τού Σερβικού Ορθόδοξου σχολείου διαχειρίστηκε την κατασκευή του νέου σχολικού κτιρίου το οποίο διατηρείτε και σήμερα.

Ο Κουγουντζίτς πήγε γυμνάσιο στο Κάρλοβιτς, σπούδασε νομική στο Ζάγκρεμπ και τη Βιέννη. Διετέλεσε γραμματέας του συλλόγου των Σέρβων φοιτητών της Βιέννης "Zora". Στο Ζάγκρεμπ ήταν αντιπρόεδρος της «Κοινωνίας της Σερβίας για την ακαδημαϊκή βοήθεια προς τους νέους." Κατά τη διάρκεια του Α΄ παγκοσμίου πολέμου, δραπέτευσε από τον Αυστροουγγρικό στρατό με ένα απόσπασμα Σέρβων στη Ρωσία. Κατά την επιστροφή του στη Σερβία, διορίστηκε στο 18ο σύνταγμα του Σερβικού στρατού με το οποίο συμμετείχε σε πολλές μάχες. Πληγώθηκε στις μάχες γύρω από την Gnjilane και του έμεινε μόνιμη αναπηρία.

Αργότερα έγινε διπλωμάτης και υπηρέτησε στην πρεσβεία του Βασιλείου της Σερβίας στη Ρώμη, στην Πάδοβα ως εκπρόσωπος της σερβικής κυβέρνησης και της γιουγκοσλαβικής επιτροπής εκδίδεται την εφημερίδα "Γιουγκοσλαβία".

Το 1925 εξελέγη βουλευτής στην περιοχή του Τράβνικ όπου εκπροσωπεί στη βουλή τις περιοχές του Λίβνο και του Γκλάμοτς. Την ίδια χρονιά διορίστηκε βοηθός υπουργός δασών και ορυχείων στην κυβέρνηση του Βασιλείου της Γιουγκοσλαβίας. Τρία χρόνια αργότερα έγινε υπουργός ταχυδρομείων, τηλεγραφίας και τηλεφωνίας. Από το 1937 υπηρέτησε ως υπουργός δασών και ορυχείων, και υπουργός Παιδείας στις κυβερνήσεις του Βασιλείου της Γιουγκοσλαβίας.

Κατά τη διάρκεια της κατοχής της Γιουγκοσλαβίας στον Β΄παγκόσμιο πόλεμο ήταν υπουργός άνευ χαρτοφυλακίου ως μέλος της κυβέρνησης εθνικής σωτηρίας Μίλαν Νέντιτς .

Αναφορές 
 Novi prosvetni minister g. Bogoljub Kujundžić, Učiteljski tovariš, 79/1, 5. 1. 1939.
 Stipo Manđeralo, Livanjski Kujundžići, Glasnik Zemaljskog muzeja Bosne i Hercegovine u Sarajevu: Etnologija, br. 48-49/1996-1999.

Βουλευτές της Σερβίας
Υπουργοί παιδείας της Γιουγκοσλαβίας
Υπουργοί δασών και ορυχείων της Γιουγκοσλαβίας
Υπουργοί άνευ χαρτοφυλακίου της Σερβίας
Βλαντ Τοπάλοφ

Ο Βλαντισλάφ Μιχαήλοβιτς Τοπάλοφ (Ρώσικα: Владислав Михайлович Топалов)  είναι Ρώσος τραγουδιστής, ηθοποιός και χορευτής γεννημένος 25 Οκτωβρίου του 1985.

Καριέρα
Ο Τοπάλοφ κατέληξε να βρίσκετε στο γκρουπ Νεπόσεντι (Непоседы), στο ίδιο γκρουπ βρίσκονταν η Γιούλια Βολκόβα (Юлия Волкова), η Νάστια Ζαντορόζναγια (Настя Задорожная) και η Λένα Κάτινα (Лена Катина) των T.A.T.u., επίσης στην ομάδα ήταν και ο φίλος του Σεργκέι Λάζαρεφ, ο οποίος αργότερα θα κάνει γκρουπ μαζί με τον Τοπάλοφ.

Smash! και Σόλο καριέρα

Το 2001 ο Τοπάλοφ μαζί με τον φίλο του Σεργκέι Λάζαρεφ έφτιαξαν ένα γκρουπ ονόματι Smash!, το γκρουπ ήταν τεράστια επιτυχία, και τα τραγούδια επίσης, και οι δύο τους έγιναν πολύ διάσημοι στη Ρωσία, ερμήνευαν τραγούδια στα ρώσικα, αγγλικά και γαλλικά. Το 2004 διαλύθηκαν, διότι ο Τοπάλοφ έκανε χρήση κοκαΐνης. Από τότε ο καθένας τους έκανε σόλο καριέρα. Ο Τοπάλοφ είναι πάρα πολύ γνωστός στη Ρωσία, κάνοντας επιτυχία και στο εξωτερικό.

Εξωτερικοί σύνδεσμοι 
 https://web.archive.org/web/20140705165234/http://www.vladtopalov.ru/

Ρώσοι ηθοποιοί
Ρώσοι τραγουδιστές
Ρώσοι χορευτές
Γιώργος Καρασμάνης

Ο Γιώργος Καρασμάνης είναι Έλληνας οικονομολόγος, πολιτικός, βουλευτής Πέλλας με τη Νέα Δημοκρατία και πρώην υπουργός Αγροτικής Ανάπτυξης και Τροφίμων της Ελλάδας.

Βιογραφικά Στοιχεία
Ο Γιώργος Καρασμάνης γεννήθηκε το 1951 στον Νομό Πέλλας. Σπούδασε οικονομικές αλλά και πολιτικές επιστήμες, ενώ ύστερα από τις σπουδές του εργάστηκε ως οικονομολόγος. Σήμερα είναι ενεργό μέλος του Οικονομικού Επιμελητηρίου Ελλάδος.

Είναι ενεργό στέλεχος της ΝΔ από την ίδρυσή της, το 1974. Το 1985 ορίστηκε υπεύθυνος διοικούσας επιτροπής Αγροτικού της ΝΔ για τέσσερα χρόνια, ενώ τον ίδιο χρόνο (1985) ήταν τιμητικά στο Ψηφοδέλτιο Επικρατείας του κόμματος, χωρίς να εκλεγεί. Μάλιστα, με τη συμμετοχή του στην Επιτροπή Αγροτικού συνέβαλλε στη σύνταξη του προγράμματος του κόμματος για την αγροτική ανάπτυξη. Το 2004 ανέλαβε καθήκοντα υπεύθυνο τομέα πολιτικής ευθύνης αγροτικής ανάπτυξης και τροφίμων της Νέας Δημοκρατίας.

Στις Εθνικές Εκλογές του 1996 εξελέγη για πρώτη φορά βουλευτής ενώ επανεξελέγη στις εκλογικές αναμετρήσεις του 2000, του 2004, του 2007, του 2009 και τις διπλές εκλογές του 2012. Κατά την πρώτη συνεδρίαση της ολομέλειας της Βουλής η οποία προέκυψε από τις Εθνικές Εκλογές του 2009 εξελέγη από το σώμα του Κοινοβουλίου Κοσμήτορας, θέση την οποία διατήρησε έως το 2012.

Στις 9 Ιουνίου 2014, με απόφαση του πρωθυπουργού Αντώνη Σαμαρά αναλαμβάνει καθήκοντα Υπουργού Αγροτικής Ανάπτυξης και Τροφίμων της Ελληνικής Δημοκρατίας.

Στις Εθνικές Εκλογές του 2015 και του 2019, επανεξελέγη Βουλευτής του Νομού Πέλλας.

Είναι παντρεμένος με την Αικατερίνη Σπέρη και έχουν μία κόρη την Αναστασία. Μιλά Αγγλικά και Ιταλικά.

Συγγραφικό Έργο
Ο Γιώργος Καρασμάνης έχει συγγράψει τα βιβλία 
"Η Μάχη για το Ροδάκινο", 
"Η Μάχη για τον Προϋπολογισμό του 2000" και πολλά άρθρα στον ημερήσιο τύπο τόσο της Αθήνας όσο και της πατρίδας του.

Παραπομπές

Καρασμάνης
Καρασμάνης
Καρασμάνης
Καρασμάνης
Γιάννης Μαλούχος

Ο Γιάννης Μαλούχος (Δημητσάνα 1932 - ) είναι Έλληνας ηθοποιός.

Βιογραφία
Σπούδασε στη Σχολή Κ. Μιχαηλίδη. Ήταν ηθοποιός της θεατρικής σκηνής και της οθόνης. Συνεργάστηκε επί χρόνια με το Κ.Θ.Β.Ε. Είναι αδελφός του επίσης ηθοποιού Βασίλη Μαλούχου. 

Το 1979 είχε ένα πολύ σοβαρό τροχαίο ατύχημα που λίγο έλειψε να του στοιχίσει τη ζωή. Για αρκετά χρόνια παρουσίαζε την εκπομπή Εκ βαθέων στο TV 100.

Τα τελευταία χρόνια ζει στη Θεσσαλονίκη.

Τηλεόραση

Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε ο Γ. Μαλούχος ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή από σχετικά δελτία τύπου.

Έλληνες κωμικοί
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Μητροπολίτης Ιωαννίνων Μάξιμος

Ο Μητροπολίτης Ιωαννίνων Μάξιμος (κατά κόσμον Βασίλειος Παπαγιάννης, Λεβερκούζεν, 22 Δεκεμβρίου 1968) είναι Έλληνας Επίσκοπος της Εκκλησίας της Ελλάδος.

Βιογραφικά Στοιχεία
Ο κατά κόσμον Βασίλειος Παπαγιάννης γεννήθηκε στο Λεβερκούζεν της Γερμανίας το 1968.

Σπούδασε θεολογία (πτυχίο Θεολογίας και μεταπτυχιακό) στην Ελλάδα, ενώ μετά το πέρας των σπουδών του, το 1988, επέστρεψε στη Γερμανία και διορίστηκε στον Ορθόδοξο Ναό της Στουτγκάρδης. Κατά τη διάρκεια της παραμονής του στη Γερμανία μετείχε σε ειδικά προγράμματα για μετανάστες, ενώ παράλληλα είχε αναπτύξει σπουδαίο έργο γύρω από τα προβλήματα τα οποία αντιμετωπίζουν οι μετανάστες, συνεργαζόμενος με τις διάφορες δημοτικές αρχές, βουλευτές και ανθρώπους του ακαδημαϊκού χώρου.

Το 2008 επιστρέφει στην Ελλάδα και εγκαθίσταται στην Αθήνα όπου και αναλαμβάνει καθήκοντα Ιεροκήρυκα της Ιεράς Αρχιεπισκοπής Αθηνών. Έναν χρόνο αργότερα αναλαμβάνει προϊστάμενος εφημέριος του Ιερού Ναού Αγίου Παντελεήμωνος της Οδού Αχαρνών στο κέντρο της Αθήνας. Το 2011, με απόφαση του Αρχιεπισκόπου Αθηνών κ. Ιερωνύμου τοποθετήθηκε Πρωτοσύγκελος της Ιεράς Αρχιεπισκοπής Αθηνών, θέση την οποία διατήρησε έως την εκλογή του ως Επίσκοπο.

Στις 25 Ιουνίου 2014, εξελέγη Μητροπολίτης Ιωαννίνων, υπέρτιμος και έξαρχος πάσης Ηπείρου και Κερκύρας, από την Ιεραρχία της Εκκλησίας της Ελλάδος, λαμβάνοντας στο τριπρόσωπο 50 ψήφους προτίμησης ενώ στον δεύτερο και τελικό γύρο ψηφοφορίας έλαβε 46 ψήφους. Η εις Επίσκοπο χειροτονία του πραγματοποιήθηκε στις 28 Ιουνίου 2014 στον Ιερό Ναό Αγίου Παντελεήμωνος Αχαρνών. Τη χειροτονία τέλεσε ο Αρχιεπίσκοπος Αθηνών και πάσης Ελλάδος Ιερώνυμος Β' συλλειτουργούντων πολλών Μητροπολιτών. Στη χειροτονία παρευρέθηκαν πλήθος κλήρου και λαού τόσο από την Αθήνα όσο και από τα Ιωάννινα.

Παραπομπές

Μαξιμος
Έλληνες ιεράρχες
Μητροπολίτης πρώην Φωκίδος Αθηναγόρας

Ο Μητροπολίτης Αθηναγόρας (κατά κόσμον Νικόλαος Ζακόπουλος, 25 Απριλίου 1931-16 Φεβρουαρίου 2015) ήταν Έλληνας θεολόγος, Επίσκοπος της Εκκλησίας της Ελλάδος, ο οποίος διετέλεσε Μητροπολίτης Φωκίδος.

Βιογραφικά στοιχεία
Ο κατά κόσμον Νικόλαος Ζακόπουλος γεννήθηκε στον Αμάραντο Κόνιτσας του Νομού Ιωαννίνων το 1931. Σπούδασε στη Θεολογική Σχολή του Εθνικού και Καποδιστριακού Πανεπιστημίου Αθηνών, από όπου και αποφοίτησε το 1956. Το 1967 ανακηρύχθηke διδάκτωρ Φιλοσοφίας του Πανεπιστημίου της Γλασκώβης, ενώ πραγματοποίησε μεταδιδακτορικές σπουδές  στο Πανεπιστήμια της Οξφόρδης, του Τορόντο, του Σικάγο και στο Πανεπιστήμιο Γέιλ, στα αντικείμενα της Ψυχολογίας, της Παιδαγωγικής και της Φιλοσοφίας. Εργάστηκε ως καθηγητής Ηθικής και Κοινωνικής Φιλοσοφίας, Φιλοσοφίας της Θρησκείας και Φιλοσοφίας του Δικαίου σε διάφορα πανεπιστήμια των Ηνωμένων Πολιτειών της Αμερικής.

Χειροτονήθηκε Διάκονος και Πρεσβύτερος το 1959. Από το έτος της χειροτονίας του έως την εκλογή του σε Επίσκοπο διετέλεσε ιερατικός προϊστάμενος αλλά και διευθυντής εκπαίδευσης των Ελληνικών Σχολείων της Ιεράς Αρχιεπισκοπής Θυατείρων και Μεγάλης Βρετανίας και της Ιεράς Αρχιεπισκοπής Αμερικής. Το 1986 διετέλεσε εφημέριος στην Ιερά Αρχιεπισκοπή Αθηνών.

Το 1986 εξελέγη Μητροπολίτης Φωκίδος, στην οποία πραγματοποίησε σημαντικό έργο στον εκπαιδευτικό τομέα, σε συνεργασία με τους τοπικούς φορείς, είτε από τη θέση του διδάσκοντα είτε έχοντας διοικητική εκπαιδευτική θέση. Σημαντική ήταν η συμβολή του στην ανάπτυξη της μοναστικής ζωής στην μητρόπολή του και της επαναλειτουργίας αρκετών ερειπωμένων μοναστηριών της περιοχής. 

Στις 18 Μαρτίου 2014, μετά από 28 χρόνια ποιμαντορίας, παραιτήθηκε από τα καθήκοντα του στην Μητρόπολη Φωκίδος, επικαλούμενος λόγους γήρατος. Η παραίτησή του πραγματοποιήθηκε πριν εξετασθεί από την Τριμελή Επιτροπή της Διαρκούς Ιεράς Συνόδου της Εκκλησίας της Ελλάδος.

Απεβίωσε στις 16 Φεβρουαρίου 2015.

Παραπομπές

Μητροπολίτες Φωκίδας
Έλληνες ιεράρχες
Μικροκράτος

Το μικροκράτος είναι ένα επίσημα αναγνωρισμένο κράτος που έχει μικρή έκταση ή μικρό πληθυσμό, συνήθως όμως ισχύουν και τα δύο. Μερικά παραδείγματα είναι το Λίχτενσταϊν, η Μάλτα, το Μονακό, η Σιγκαπούρη και το Βατικανό.

Τα μικροκράτη διαφέρουν από τα μικροέθνη,  καθώς τα μικροέθνη δεν είναι επίσημα αναγνωρισμένα. Ειδικές περιοχές χωρίς πλήρη αναγνώριση όπως τα Βρετανικά υπερπόντια εδάφη δεν θεωρούνται μικροκράτη.

Λίστα μικρών κρατών χερσαίας έκτασης μικρότερης των 350 τ.χλμ.
Μητροπολίτης Θεσσαλιώτιδος και Φαναριοφερσάλων Τιμόθεος

Ο Μητροπολίτης Θεσσαλιώτιδος και Φαναριοφερσάλων Τιμόθεος (κατά κόσμον Νικόλαος Άνθης, Κοντόκαλι Κέρκυρας, γενν. 1964) είναι Έλληνας θεολόγος και Επίσκοπος της Εκκλησίας της Ελλάδoς.

Βιογραφικά στοιχεία
Στις 25 Ιουνίου 2014, εξελέγη Μητροπολίτης Θεσσαλιώτιδος και Φαναριοφερσάλων από την Ιεραρχία της Εκκλησίας της Ελλάδος, συγκεντρώνοντας στον δεύτερο εκλογικό γύρο (Τριπρόσωπο) 61 ψήφους. Η εις Επίσκοπο χειροτονία του πραγματοποιήθηκε στις 30 Ιουνίου 2014 στον Ιερό Ναό του Αγίου Διονυσίου του Αρεοπαγίτου Αθηνών από τον Αρχιεπίσκοπος Αθηνών Ιερώνυμο Β'. Ενθρονίστηκε στην πόλη της Καρδίτσας, στις 19 Ιουλίου 2014, παρουσία του Αρχιεπισκόπου και πολλών Αρχιερέων.

Παραπομπές

Μητροπολίτες Θεσσαλιώτιδος και Φαναριοφερσάλων
Έλληνες ιεράρχες
BBC iPlayer

Το BBC iPlayer είναι υπηρεσία διαδικτυακής τηλεόρασης και ραδιοφώνου, δημιουργημένη από το BBC. Η υπηρεσία μπορεί να χρησιμοποιηθεί από ηλεκτρονικούς υπολογιστές. Επίσης μπορεί να χρησιμοποιηθεί από κονσόλες παιχνιδιών, από καλωδιακή τηλεόραση, από smartphone και από tablet.

Στην αρχή η υπηρεσία ονομαζόταν Integrated Media Player (iMP), μετά Interactive Media Player και μετά MyBBCPlayer.

Στις 27 Δεκεμβρίου 2007 η υπηρεσία μετονομάστηκε σε BBC iPlayer και ξεκίνησε να λειτουργεί κανονικά και όχι σε δοκιμαστική (beta) μορφή, όπως ήταν πριν. Στις 25 Ιουλίου του 2008, το BBC άλλαξε τη μορφή της ιστοσελίδας. Τον Μάιο του 2010 η ιστοσελίδα άλλαξε και πάλι μορφή, ώστε να έχει ένα "κοινωνικό περιβάλλον".

Τον Φεβρουάριο του 2010, η υπηρεσία ξεκίνησε να παρέχει και βίντεο από άλλους τηλεοπτικούς σταθμούς εκτός του BBC, όπως από το ITV, το ITV2, το ITV3, το ITV4, το Channel 4, το E4, το More4, το Film4, το Channel 5, το 5Star, το 5USA και το S4C.

Τον Απρίλιο του 2014, η υπηρεσία άλλαξε ξανά μορφή, ώστε να είναι πιο εύχρηστη στον χρήστη. Η προβολή τηλεοπτικών εκπομπών (μαγνητοσκοπημένων ή ζωντανών) από οποιονδήποτε κανάλι του BBC ή τρίτου φορέα, χωρίς άδεια θεωρείται ποινικό αδίκημα.

Το 2015 το BBC ανέφερε ότι προχώρησε εκ νέου στην αναπαραγωγή περιεχομένου εικόνας και ήχου μέσω του προτύπου HTML5 σε διάφορα προγράμματα περιήγησης ιστού, αποχωρώντας από την εφαρμογή του Adobe Flash.

Παραπομπές

Εξωτερικοί σύνδεσμοι
Η ιστοσελίδα του BBC iPlayer

British Broadcasting Corporation
Ιστότοποι
Οράγγης

Ο Οράγγης (αγγλικά: Orange River, αφρικάανς: Oranjerivier) είναι ο μακρύτερος ποταμός της Νότιας Αφρικής. Ο ποταμός πηγάζει στα Ντράκενσμπεργκ στο Λεσότο και ρέοντας προς τα δυτικά και εκβάλλει στον Ατλαντικό, διανύοντας περίπου 2.200 χιλιόμετρα. Σχηματίζει τμήμα των διεθνών συνόρων ανάμεσα σε Νότια Αφρική και Ναμίμπια και ανάμεσα σε Νότια Αφρική και Λεσότο, καθώς και πολλά όρια επαρχιών εντός της Νότιας Αφρικής. Αν και, με την εξαίρεση του Άπινγκτον, δεν περνάει από μεγάλες πόλεις, ο Οράγγης έχει σημαντικό ρόλο στην οικονομία μέσω της παραγωγής υδροηλεκτρικής ενέργειας και της παροχής νερού για άρδευση.

Ο Οράγγης πηγάζει κοντά στο ανατολικό άκρο των υψιπέδων του Λεσότο, στα όρη Ντράγκενσμπεργκ, σε υψόμετρο 3.300 μέτρων και είναι γνωστός σε εκείνη την περιοχή ως Σινκού ή Σενκού. Το Λεσότο βρίσκεται ολόκληρο στη λεκάνη απορροής του Οράγγη. Στη συνέχεια ρέοντας νότια, εισέρχεται στη Νότια Αφρική και μετά δυτικά, σχηματίζοντας μια πλατιά κοιλάδα, με βάθος περίπου 300 μέτρα και πλάτος περίπου 50 χιλιόμετρα. Σχηματίζει τα όρια των επαρχιών του Ελεύθερου Κράτους και του Ανατολικού Ακρωτηρίου. Στη συνέχεια δέχεται τα νερά του Καλεντόν, λίγο πριν το φράγμα Γκάμπιερ. Μετά βρίσκεται στην πορεία του ποταμού ένα ακόμη φράγμα, το φράγμα Φάντερκλουφ. Στο δυτικό άκρο της επαρχίας του Ελεύθερου Κράτους δέχεται τα νερά του κύριου παραπόταμού του, του Βάαλ και εισέρχεται στην επαρχία του Βόρειου Ακρωτηρίου. Στην κοιλάδα του Βάαλ ζει περίπου ο μισός πληθυσμός της Νότιας Αφρικής. Στη συνέχεια, ο ποταμός ρέει δυτικά, διασχίζοντας ερημικές περιοχές νότια της ερήμου Καλαχάρι. Αφού περάσει το Κακάμα, ο Οράγγης σχηματίζει τους ύψους 56 μέτρων καταρράκτες Ογκράμπις. Από αυτό το σημείο και μετά, αρχίζει ο κατώτερος ρους του Οράγγη, όπου ο ποταμός διασχίζει ηφαιστειακά πετρώματα, που σχηματίζουν γκρεμούς μέχρι και 300 μέτρων στις όχθες του ποταμού. Στα τελευταία 550 χιλιόμετρα της διαδρομής του, ο Οράγγης αποτελεί το σύνορο ανάμεσα σε Νότια Αφρική και Ναμίμπια.

Παραπομπές 

Ποταμοί της Αφρικής
Ποταμοί της Νότιας Αφρικής
Ποταμοί της Ναμίμπιας
Αριθμοί των Ταξί

Αριθμοί των ταξί στα μαθηματικά, είναι οι αριθμοί που συμβολίζονται, Ta(n) ή Taxicab(n), και ορίζονται ως εξής: ο μικρότερος αριθμός ο οποίος μπορεί να εκφραστεί ως το άθροισμα δύο θετικών αλγεβρικών κύβων, με n διαφορετικούς τρόπους. Το όνομα προήλθε από ένα περιστατικό που συνέβη στους μαθηματικούς Γκόντφρεϊ Χάρολντ Χάρντι και Σρινιβάσα Ραμανούτζαν. Ο Χάρντι γράφει:

Γνωστοί Αριθμοί των Ταξί
Μέχρι σήμερα, οι έξι παρακάτω αριθμοί είναι γνωστοί:

Παραπομπές

Δείτε επίσης
 Αριθμός Χάρβεϋ-Ραμανουτζάν

Θεωρία αριθμών
Ο χορός της Σαλώμης

Ο χορός της Σαλώμης είναι κλασική ταινία της Columbia Pictures παραγωγής 1953 σκηνοθεσίας Γουίλιαμ Ντίτερλε, στην οποία πρωταγωνιστούν η Ρίτα Χέιγουορθ και ο Στιούαρτ Γκρέιντζερ. Η ταινία περιγράφει την ζωή της Εβραίας πριγκίπισσας Σαλώμης  από την εξορία της από την Ρώμη μέχρι και τον χορό των επτά πέπλων.

Περίληψη 
Η πριγκίπισσα Σαλώμη, θετή κόρη του βασιλιά Ηρώδη, επιστρέφει στη Γαλιλαία μετά από εντολή του Τιβέριου Καίσαρα. Η Σαλώμη συνοδεύεται από τον Κλαύδιο, διοικητή της Λεγεώνας των Ρωμαίων στη Γαλιλαία και κρυφό μαθητή του Ιωάννη του Βαπτιστή. Ο Κλαύδιος αποτυγχάνει να πετύχει την προστασία του Ιωάννη από τον Ρωμαίο Κυβερνήτη Πόντιο Πιλάτο. Όμως, η Σαλώμη, που πιστεύει στο κήρυγμα του Ιωάννη, είναι αποφασισμένη να τον βοηθήσει. Έτσι, προτείνει στον Ηρώδη να του χορέψει το χορό με τα Επτά Πέπλα με αντάλλαγμα τη ζωή του Ιωάννη. Δυστυχώς, η Ηρωδιάς, η μητέρα της Σαλώμης, καταφέρνει να πείσει τον Ηρώδη να εκτελέσει τον Ιωάννη, πριν η κόρη της τελειώσει το χορό.

Ρόλοι 
 Rita Hayworth ως Σαλώμη    
 Stewart Granger ως Διοικητής Κλαύδιος    
 Charles Laughton ως Ηρώδης Αντίπατρος    
 Judith Anderson ως Ηρωδιάς    
 Cedric Hardwicke ως Τιβέριος Καίσαρας	    
 Alan Badel ως Ιωάννης Βαπτιστής 			    
 Basil Sydney ως Πόντιος Πιλάτος		    
 Maurice Schwartz ως Έζρα			    
 Arnold Moss ως Μίχα

Προετοιμασία 
Ο φημισμένος τότε σκηνοθέτης Σέσιλ Ντε Μιλ στην αρχή προσπάθησε να υπογράψει με την Ρίτα Χέιγουορθ  για τον ρόλο της Σαλώμης. Όμως, ο επικεφαλής της Κολούμπια, Χάρι Κον, είχε την ιδέα ότι αυτός θα κάνει ένα βιβλικό έπος με την Ρίτα. Δεκατρία χρόνια αργότερα  ο Τζέσι Λάσκυ Τζερ τον επισκέφθηκε στο γραφείο του. Ο Κον είπε στον Λάσκυ ότι είχε χρονικό περιθώριο από την Παρασκευή μέχρι και τη Δευτέρα να γράψει ένα σενάριο που η  Χέιγουορθ θα συμφωνούσε να πρωταγωνιστεί. Η πέμπτη σελίδα της ιστορίας του Λάσκυ εντυπωσίασε την Ρίτα και αποφάσισε να συμμετέχει. Τα γυρίσματα της ταινίας άρχισαν με σκηνοθέτη τον Γουίλιαμ Ντίτερλε. Ο Ντίτερλε συμβουλεύτηκε αστρολόγους για το πώς θα στήσει τα πλάνα και πως να σχεδιάσει τις σκηνές. Σχεδιαστής κουστουμιών διορίστηκε ο Τζιν Λούις.

Αμερικανικές ταινίες
Ταινίες του 1953
Ταινίες σε σκηνοθεσία Γουίλιαμ Ντίτερλε
Αγγλόφωνες ταινίες
Αμερικανικές βιογραφικές ταινίες
Αμερικανικές δραματικές ταινίες
Ταινίες παραγωγής Columbia Pictures
Αλμπίνα Τζαναμπάγεβα

Η Αλμπίνα Μπορίσοβνα Τζαναμπάγεβνα (Ρώσικα: Альби́на Бори́совна Джанаба́ева), είναι Ρωσίδα τραγουδίστρια και ηθοποιός, γεννημένη στις 9 Απριλίου του 1979 στο Βόλγκογκραντ.

Καριέρα

ВИА Гра
Η Βέρα ήταν τραγουδίστρια στο Ρωσο-Ουκρανικό συγκρότημα ВИА Гра, από την περίοδο 2003-2007, συνέχισε σόλο καριέρα από το 2008 και έπειτα σημειώνοντας μεγάλη καριέρα.

Μέλη ВИА Гра

Timeline

Μέλη σε λίστα
Έρικα Γκέρτσεκ  (2013-σήμερα)  Μίσα Ρομάνοβα  (2013-σήμερα)  Αναστασία Κοζεβνίκοβα  (2013-σήμερα)Αλιόνα Βίνιτσκαγια (2000-2003)Ναντιέζντα Γκρανόφσκαγια (2000-2002)(2002-2006)(2009-2011)Τετιάνα Νάϊνικ (2002)Άννα Σεντοκόβα (2002-2004)Βέρα Μπρέζνιεβα (2003-2007)Σβiτλάνα Λομπόντα (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ(2006) Όλγα Ρομανόφσκαγια(2006-2007)Μεσέντα Μπαγκαουντίνοβα (2007-2009) Τατιάνα Κοτόβα (2008-2010) Σάντα Δημόπουλος (2011-2012) Γιέβα Μπουσμινά(2010-2012).

Προσωπική Ζωή
Η Αλμπίνα Τζαναμπάγεβα ήταν παντρεμένη με τον διάσημο τραγουδιστή Βαλέρι Μελάτζε (2010-2014), μαζί απέκτησαν έναν γιο τον Κονσταντίν (γεν. 2004).

Εξωτερικοί σύνδεσμοι 
 http://albinadzhanabaeva.com/ 

Ρωσίδες τραγουδίστριες
Ρωσίδες ηθοποιοί
Ποτάπ (μουσικός)

Ο Ολεξέι Αντρίοβιτς Ποταπένκο (Ουκρανικά: Олексі́й Андрі́йович Пота́пенко, Ρωσικά: Алексе́й Андре́евич Потапенко), είναι Ουκρανός τραγουδιστής και ηθοποιός, γεννημένος στις 8 Μαΐου του 1981 στο Κίεβο, συνήθως τραγουδάει με την Νάστια Καμένσκιχ.

Προσωπική Ζωή
 κόρη: Νατάσα (16 Σεπτεμβρίου 1997)
 γιος: Αντρέι (6 Σεπτεμβρίου 2008)

Κλιπ  
 Потап — На своей волне (2005)
 Потап и Настя — Без любви (2006)
 Потап и Настя — Не пара (2007)
 Потап и Настя — Внатуре (2007)
 Потап и Настя — Крепкие Орешки (2007)
 Потап и Настя — Разгуляй (2008)
 Потап и Настя — На раЁне (2008)
 Потап feat. New"Z"cool, Дядя Вадя, Юго — Качаем (2008)
 Потап feat. Дядя Вадя, Юго — Я помню (2008)
 Потап и Настя — Почему (2008)
 Потап и Настя — Не люби мне мозги (2009)
 Потап и Настя — Новый год (2010)
 Потап и Настя — Край ми э ривер (2010)
 Потап и его команда — Лето (2010)
 Потап и его команда — Море пенится (2010)
 Потап и Вера Брежнева— Пронто (2010)
 Потап и Настя — Чипсы, чиксы, лавандос (Село) (2010)
 Потап и Настя — Ты влип Филипп (2010)
 Потап и Настя — Выкрутасы (2011)
 Потап и Настя — Чумачечая весна (2011)
 Потап и Настя — Мы отменяем К.С. (2011)
 Потап и Настя — Если вдруг (2011)
 Потап и Настя — Прилелето (2012)
 Потап и Настя — Улелето (2012)
 Время и Стекло feat. Потап  — Слеза (2012)
 Потап и Настя — РуРуРу (2013)
 Потап и Настя — Вместе (2013)
 Потап и Настя — Awesome Summer (2013)
 Потап и Настя — Любовь со скидкой (2013)
 Потап и Настя — Все пучком (2013)

Παραγωγός 
 Потап — Шиворот навыворот (2005)
 Потап и Настя — Внатуре (2007)
 Потап и Настя — Крепкие орешки (2007)
 Потап и Настя — Разгуляй (2008)
 Потап и Настя — На раЁне (2008)
 Потап feat. New"Z"cool, Дядя Вадя, Юго — Качаем (2008)
 Потап и Настя — Почему (2008)
 Потап и Настя — Не люби мне мозги (2009)
 Потап и Настя — Новый год (2010)
 Потап и Настя — Край ми э ривер (2010)
 Потап и его команда — Лето (2010)
 Потап и его команда — Море пенится (2010)
 Время и Стекло — Так выпала Карта (2010)
 Потап и Настя — Выкрутасы (2011)
 Потап и Настя — Чумачечая весна (2011)
 Потап и Настя — Мы отменяем К.С. (2011)
 Потап и Настя — Если вдруг (2011)
 Время и Стекло — Любви Точка Нет (2011)
 Время и Стекло — Серебряное море (2011)
 Время и Стекло — Кафель (2011)
 Аркадий Лайкин — Лайки (2012)
 Нико Неман — Улетаю (2012)
 Время и Стекло feat. Потап — Слеза (2012)
 Потап и Настя — РуРуРу (2013)
 Аркадий Лайкин feat. Позитив (группа «Время и Стекло») — Сексуальный (2013)
 Потап и Настя — Вместе (2013) 
 Потап и Настя — Awesome Summer (2013)
 Время и Стекло —  #кАроче (2013)   
 Александр Коган — Кто придумал мир (2013)

Δισκογραφία 
 2004 — Потап — «На своей волне или ано канешно потомушо шож»
 2006 — Потап — «На другой волне или ано канешно потомушо шож»
 2008 — Потап и Настя — «Не пара»
 2008 — Дядя Вадя, Потап, UGO — «Мы богаче…»
 2009 — Потап и Настя — «Не люби мне мозги»
 2013 — Потап и Настя — «Всё пучком»

Εξωτερικοί σύνδεσμοι 

 http://potapinastya.com/ 

Ουκρανοί τραγουδιστές
Ουκρανοί ηθοποιοί
Hosts (αρχείο)

Το αρχείο hosts είναι ένα αρχείο στον υπολογιστή το οποίο χρησιμοποιείται για να αντιστοιχίζονται ονόματα υπολογιστών σε διευθύνσεις IP. Το αρχείο hosts είναι ένα απλό αρχείο κειμένου το οποίο λόγω σύμβασης έχει το συγκεκριμένο όνομα. Αρχικά το αρχείο ονομαζόταν HOSTS.TXT στο οποίο με χειροκίνητο τρόπο διατηρούνταν μια λίστα με τα ονόματα κόμβων του δικτύου και των αντίστοιχων IP διευθύνσεων. Το αρχείο αυτό το συντηρούσε και το διέθετε το ερευνητικό κέντρο του Στάνφορντ και ουσιαστικά ήταν ο κατάλογος συμμετοχής στο δίκτυο APRANET. Με την εξέλιξη του διαδικτύου το 1984 παρουσιάστηκε ο χώρος ονομάτων Domain Name System   όπου είναι μια αυτόματη διαδικασία για την αντιστοίχιση ονομάτων κόμβων στις αντίστοιχες IP διευθύνσεις. Στα σύγχρονα λειτουργικά συστήματα το αρχείο hosts συνεχίζει να υπάρχει και αποτελεί μια εναλλακτική λειτουργία αντιστοίχησης ονομάτων του DNS.

Ιστορικό
Το ARPANET, η αρχή μορφή του διαδικτύου, δεν είχε ένα κατανεμημένο αρχείο βάσης κόμβων δικτύου. Κάθε δικτυακός κόμβος έπρεπε να διατηρεί μια λίστα με δικτυακούς κόμβους που χρειαζόταν. Δεν υπήρχε ένας μηχανισμός που να έλεγε ότι όλες οι αναφορές σε ένα συγκεκριμένο κόμβο έχουν το ίδιο όνομα ή δεν υπήρχε κάποιος μηχανισμός διαμοιρασμού της λίστας σε άλλους κόμβους με αυτόματο τρόπο.

Το μικρό μέγεθος του ARPANET επέτρεπε στους διαχειριστές να διατηρούν χειροκίνητα την σχετικά μικρή λίστα των κόμβων του δικτύου. Ο κάθε κόμβος είχε μια διεύθυνση και πολλά ονόματα. Όσο τα τοπικά δίκτυα TCP/IP άρχισαν να γίνονται δημοφιλή το αρχείο με την λίστα των κόμβων (hosts) άρχισε να γίνεται όλο και μεγαλύτερο και πιο δύσκολο να διαχειριστεί χειροκίνητα. Ο διαχειριστής του δικτύου έπρεπε συνεχώς να προσθέτει νέους κόμβους όλο και πιο συχνά.

Στο RFC 952 έγινε η πρώτη προσπάθεια προτυποποίησης του αρχείου HOSTS.TXT και της διαδικασίας διαμοιρασμού αυτού. Αυτό οδήγησε την δημιουργία του κατανεμημένου συστήματος ονομάτων περιοχής DNS.

Παραπομπές

Domain name system
Κώστας Παπαμαρκίδης

Ο Κώστας Παπαμαρκίδης (1926 - 2014) ήταν Κύπριος ηθοποιός του θεάτρου, της τηλεόραση και του κινηματογράφου.

Βιογραφία
Ο ηθοποιός γεννήθηκε το 1926 στο Σουδάν. Οι γονείς του ήταν Κύπριοι. Επέστρεψαν οικογενειακώς στην Κύπρο όταν ο Κώστας Παπαμαρκίδης ήταν πέντε ετών. Σε ηλικία 23 ετών έκανε το ντεμπούτο του στο θέατρο με τον Μορφωτικό Σύλλογο «Αναγέννηση» Παλουριώτισσας στο έργο «Σιωπηλή γυναίκα». 

Από το 1949 μέχρι το 1955 δούλευε ανελλιπώς ως ηθοποιός ενώ παράλληλα και για πολλά χρονιά αργότερα δούλευε ως Ράπτης, είχε το Ραφείο του στην οδό Ερμού στην Λευκωσία. Το 1955 αποσυρεται προσωρινά από το θέατρο επειδή αρραβωνιάστηκε και έπρεπε να δουλέψει για να συντηρήσει την οικογένεια του. Ωστόσο, το 1957 επέστρεψε τυχαία στο θέατρο το 1957, στο έργο «Ηνωμένους Καλλιτέχνες», όπου αντικατάστησε σε μια παράσταση έναν ηθοποιό, ο οποίος δεν εμφανίστηκε. Την επόμενη μέρα έδωσε δύο παραστάσεις στη Λεμεσό που ήταν τόσο επιτυχημένες ώστε η εφημερίδα «Απογευματινός τύπος» έγραψε για τον ηθοποιό, ότι «γεννήθηκε ένα πηγαίο ταλέντο».

Ο ηθοποιός ενσάρκωσε ρόλους οι οποίοι αγαπήθηκαν από το κοινό. Χαρακτηριστικός είναι ο ρόλος του ως «Νεκατώστρας» στις «Ιστορίες του χωρκού». Πέθανε στις 26 Ιουνίου 2014 σε ηλικία 88 ετών. Ποτέ του δεν σπούδασε υποκριτική και πριν βγει στην τηλεόραση δήλωνε πως ήταν μονο Ράπτης. Είναι όμως ενας απο τους μεγαλύτερους θεατράνθρωπους της Κύπρου και κορυφαίος  κωμικός ηθοποιός.

Τηλεόραση
Συμμετείχε στις τηλεοπτικές σειρές:
Οικογένεια Σολωμού (1979-1981)
Οι γαλίνες του Νικόλα (1986)
Η ραδιενέργεια (1987)
Ιστορίες του Μιτσήορκη (1992)
Το νερόν του Δρόπη (1993)
Ο Καφενές των γεναικών (1994)
Οι διπλάρες (1994)
Οι φιλόδοξοι (1994)
Μανώλης και Κατίνα (1995-2003)                                                            
  δάσκαλος (1996-1997)
 Ιστορίες του χωρκού (1996-1998)                                                               
 Τα Ψάρκα (2000)
 Ο συμπέθερος ο Αθανάσης (2004)                                                               
 Βεντέτα (2006-2008)

Κινηματογράφος
Συμμετείχε στις κινηματογραφικές ταινίες:
Διακοπές στην Κύπρο μας(1970)
Δολοφονήστε τον Μακάριο (1975)
Για ποιόν να βρέξει! (1976)
Το παναύριν (1990)
Η Γιαλλουρού (2000)
Ο τελευταίος γυρισμός (2008)    *  Ο Λόρδος Φιρφιρής (1972)

Παραπομπές

Πηγές
Έφυγε από την ζωή ο γνωστός ηθοποιός Κώστας Παπαμαρκίδης
Έφυγε από τη ζωή ο ηθοποιός Κώστας Παπαμαρκίδης
Έφυγε από την ζωή ο Κώστας Παπαμαρκίδης
Έφυγε από τη ζωή ο ηθοποιός Κώστας Παπαμαρκίδης 
Έφυγε από τη ζωή ο ηθοποιός Κώστας Παπαμαρκίδης
Κώστας Παπαμαρκίδης : Η ιστορία πίσω απο τον μεγάλο ηθοποιό- όσα δεν γνωρίζαμε

Κύπριοι ηθοποιοί θεάτρου
Κύπριοι ηθοποιοί κινηματογράφου
Κύπριοι ηθοποιοί τηλεόρασης